GiliGold/VAD_KnessetCorpus huggingface dataset:
רפ"ק חן סאו:
התבקש פילוח של סך הזרים בתיקים כקורבנות וכחשודים
רפ"ק חן סאו:
 זאת שאלה מאוד ספציפית שצריך לדעת לענות עליה
רפ"ק חן סאו:
 מה שרשום בזימון זה עדכון על עבודת המינהלת שהוקמה במחוז תל אביב, ונתוני כוח אדם
אליהו מרידור:
זאת לא שאלה שיכולתם להניח שתישאלו לגביה? זה בסיס הדיון
רפ"ק חן סאו:
הוא התייחס למצגת ספציפית מחודש יוני
רפ"ק חן סאו:
 אני לא יודע מה היה שם באותה מצגת
רפ"ק חן סאו:
 הוא כל הזמן דיבר על זה
רפ"ק חן סאו:
 יש לנו נתוני אמ"ש עדכניים, מאוד קונקרטיים, ונגענו בזה באחוזי איוש, באחוזי תקינה, במצבה פעילה, וכל נתוני המפקדה פה
אליהו מרידור:
נצטרך לחלק את ההתייחסות שלכם לשני חלקים: עניין מצבת כוח האדם, עם האתגרים והדרך שלכם להתגבר על אותו קושי בגיוס
אליהו מרידור:
 החלק השני הוא נתונים סטטיסטיים לעניין מעורבות בפשיעה של שוהים זרים
אליהו מרידור:
 השוהים הזרים מחולקים למסתננים ולכל השאר
אליהו מרידור:
 בניתם את זה לאורך השנים בגרפים מאוד מאוד ברורים, שצבועים בכחול, אפור ואדום
אליהו מרידור:
 האדום הוא אריתריאים, סודנים ודארפורים, האפור הוא יתר הזרים הבלתי חוקיים, והכחול הוא אזרחים ישראלים
אליהו מרידור:
 לכן אני מבקש שיהיה רצף המשכי בסקירה כי זה מדד שמספר לנו סיפור מלא
אליהו מרידור:
 יש נתון שאני וחברי חבר הכנסת פוגל שמנו לב אליו, והוא נתון מדאיג מאוד ולא מרבים להתייחס אליו
אליהו מרידור:
 יש עלייה מתמדת, גם אם זוחלת, באחוזי הפשיעה בקרב הזרים, שהם לא מסתננים
אליהו מרידור:
 בעבר היקף המעורבות שלהם היה נמוך יותר משל הישראלים, עד כדי אפסי, והוא הולך ומטפס
אליהו מרידור:
 בחלק מהשנים הוא אפילו עובר את אחוז הישראלים המעורבים בפשיעה
אליהו מרידור:
 בדרך כלל, מי שאין לו מעמד, הוא שוהה בלתי חוקי והוא כל-כך חרד כי הוא בר-הרחקה, אמור להיות לו איזשהו רצון להישאר מאחורי הקלעים ולא להתבלט כמי שמבצע עבירות
אליהו מרידור:
 הנתון הזה מדאיג אותי מאוד
גלעד קריב:
מאיפה הנתונים האלה?
אליהו מרידור:
המשטרה פרסמה ואיגדה לאורך השנים
גלעד הלחמי:
לא, היא לא פרסמה
גלעד הלחמי:
 ביקשנו לפי חוק חופש המידע
אליהו מרידור:
כן, זה נקרא שהיא פרסמה
גלעד הלחמי:
ביקשנו את זה, ואז היא נתנה
אורלי לוינזון סלע:
אפשר לראות את הנתונים?
גלעד קריב:
אני רק רוצה לומר שהתחושה, כמו בהרבה מאוד ועדות בכנסת, שהדיון לא יושב על תשתית של נתונים
אליהו מרידור:
אני דיברתי כרגע על נתונים
גלעד קריב:
אז שיציגו אותם
אליהו מרידור:
לפני שהגעת ביקשת את מה שאתה מדבר עליו, ואני הערתי על כך שמגיעים לדיון ללא נתונים מספקים
אליהו מרידור:
 אבל אני לא מסתמך על ההכנה המקדימה של הנציגים, ואני משתדל לקבל נתונים
גלעד קריב:
אני מבקש את הנתונים של המשטרה כבר שמונה חודשים ולא מקבל אותם
הוועדה לביטחון לאומי):
אבל זה בגלל שזה אתה
גלעד קריב:
אין לי ספק שאצל המנהיגות של המשרד זה קשור בעיקר לשאלה מי ביקש
שפי פז:
לא, זה לא קשור
שפי פז:
 גם אנחנו מבקשים כל הזמן ולא מקבלים
גלעד קריב:
גם במקרה שלך, שפי, זה קשור במי שביקש
גלעד קריב:
 בעניין הזה אנחנו באותה סירה, את ואני
אליהו מרידור:
בבקשה, יסיים נציג המינהלת
אמיר דוד:
ברשותכם, שאל חבר הכנסת פוגל לגבי השותפים לעניין מינהלת הזרים
אמיר דוד:
 דיברתי על משרד התשתיות, דיברתי על העירייה
אמיר דוד:
 אני אחזור בשבילך, אדוני, ואומר שהעירייה שותפה מלאה כתף אל כתף, בעיקר הכוחות המבצעיים של העירייה, ולא רק
אמיר דוד:
 גם גורמי רווחה כמו ארגון מסיל"ה, וגל חברתי יושבת פה לימיני, ואולי תתייחס לזה בהמשך
אמיר דוד:
 ביטוח לאומי, חברת החשמל, הפדרציה, פקחים של חברת דן כי גם שם יש כל מיני אירועים שאנחנו מקבלים, מרכז הקנסות ובסוף הלקוח, שהוא מאוד מאוד חשוב, ואלה התושבים
אמיר דוד:
 אני בקשר יומי עם תושבי דרום תל אביב
אמיר דוד:
 אני לא מחליף את מוקד 100 ולא מתיימר להיות שם, ועדיין אני איתם בקשר יומי בהיבט של תחושות, הלכי רוח גם שלהם וגם של הזרים דרך ארגון מסיל"ה, כדי לראות שאנחנו באמת פועלים במידתיות, בערכיות וכפועל יוצא של הסמכויות החוקיות שלנו, ולא משהו אחר
גלעד קריב:
אמיר, עלתה פה שאלה לגבי הקשר עם ארגוני הקהילות השונות
גלעד קריב:
 אני רוצה לשאול, מבחינה מבצעית-פיקודית, מדובר במינהלת שהוקמה על ידי מפקד המחוז?
אמיר דוד:
כן
אמיר דוד:
 מפקדה משימתית שהוקמה בהנחיית מפקד מחוז תל אביב
גלעד קריב:
ומה בינה לבין המרחב?
אמיר דוד:
אני כפוף לממ"ר איילון
גלעד קריב:
אתה חלק מהכוחות שם?
אמיר דוד:
כן, בוודאי
אמיר דוד:
 אני לא פועל בחלל ריק
גלעד קריב:
מדובר במינהלת שהוקמה לפרק זמן מסוים?
אמיר דוד:
מפקד המחוז נתן הנחיה על הקמת מפקדה
אמיר דוד:
 אמרתי שהיום זה 107 ימים למפקדה, מה-8 בנובמבר
אמיר דוד:
 מפקד המחוז, על אף כל מעללי הפשיעה בתל אביב, ויש המון כאלה, לא מוותר על המפקדה הזאת, כי הוא מבין שצריך לתת קשב לדרום תל אביב
אמיר דוד:
 זה בנפשו
אמיר דוד:
 מי שפוגש ושומע אותו, באמת מרגיש את זה
אמיר דוד:
 זה לא אחד בפה ואחד בלב
אמיר דוד:
 אני כפוף בשגרה לממ"ר איילון, שהוא הריבון בשטח, ופועל לצד מפקד תחנת תל אביב דרום, ולצד מפקד תחנת שרת
אמיר דוד:
 יחד אנחנו בחוויה, בודקים את עצמנו, מכוונים ועושים fine tuning תוך כדי תנועה
הוועדה לביטחון לאומי):
אחרי 107 ימים, מה חסר לך?
אמיר דוד:
אני חושב שצריך להיות איזשהו טיפול אחר
אמיר דוד:
 בסוף זה נשאר במקום
אמיר דוד:
 אני מטפל להבנתי בסימפטום ולא בבעיה
אמיר דוד:
 אני שם, אני נוכח, ואת זה אי-אפשר לקחת מאיתנו
אמיר דוד:
 יהללך זר ולא פיך, ואני לא אעיד על העשייה המשטרתית, אבל אני אומר שצריך לקבל איזושהי החלטה ברמה האסטרטגית
אמיר דוד:
 עוד מילה, ברשותכם
אמיר דוד:
 מפקד המחוז קיים מספר מפגשים כדי לרתום ארגונים ומוסדות
אמיר דוד:
 היה ביקור של השר לביטחון לאומי, פרקליטות המחוז, ראש העיר, המנכ"ל וכל השדרה הניהולית של העירייה, רשות האוכלוסין, רשות המיסים, גם אתה ביקרת אותנו, יושב-ראש הוועדה לביטחון לאומי, ואתה, יושב-ראש הוועדה המיוחדת לעובדים זרים
אמיר דוד:
 היה גם ביקור של מנכ"ל משרד החוץ וביקור של מנכ"ל משרד ראש הממשלה
אמיר דוד:
 הם גם היו חלק מהחוויה הזאת
אליהו מרידור:
על פי כמות הביקורים שמתקיימים אצלכם, אתם יכולים להניח עד כמה הנושא בוער בעצמותינו
אליהו מרידור:
 אנחנו נשמח לדעת האם אתם יודעים לזהות איזשהו גרף עלייה באחוזי הפענוח, תפיסה, ענישה מאז שהוקמה המינהלת?
רפ"ק חן סאו:
כל עשיית המינהלת מתורגמת לחקירות של התחנה
רפ"ק חן סאו:
 מאחר וזה רק נדבך אחר, כלומר יש מעל 20 חמארות שסגרנו במסגרת פעילות המפקדה בצווים שיפוטיים, בריתוכים
רפ"ק חן סאו:
 יש דוחות – אני לא יודע כמה – יש נתוני עשייה, הורדה של ריקשות וכלים דו-גלגליים ומיקרו-מוביליטי
אליהו מרידור:
זה נושא שנדבר עליו בדיון הבא
רפ"ק חן סאו:
כדי להעלות את נורמות הציות לחוק בהיבטי השטח, אנחנו פועלים לא רק בתיק פלילי
רפ"ק חן סאו:
 אנחנו פועלים בציר של רישוי עסקים, פועלים בציר של תנועה
אליהו מרידור:
זה בדיוק מה שאני מבקש לדעת
אליהו מרידור:
 האם ביחס לתקופה המקבילה אשתקד, לדוגמה, אתם יכולים להגיד לי שיש יותר עסקים בלתי חוקיים שנסגרו, יש יותר פענוחים, יש יותר תפיסות
רפ"ק חן סאו:
המפקדה מביאה לתפוקות חד-משמעית
רפ"ק חן סאו:
 צריך להגיד שהמפקדה הוקמה ב-7 בנובמבר, ועוד היינו בלב ליבה של המלחמה
רפ"ק חן סאו:
 היו אירועים בשטח שחייבו את הקמת המפקדה בזמן מלחמה
רפ"ק חן סאו:
 האירועים שהתחילו ב-2 בספטמבר לא פסקו, וזאת הסיבה לכך שמפקד המחוז לקח כוח יקר של 80 לוחמים, והטיל אותם על דרום תל אביב
רפ"ק חן סאו:
 זה חלק מהקונטקסט הכללי
אליהו מרידור:
פעילות 24/7
אמיר דוד:
אם לדייק, זה לא בדיוק 24/7 אלא בשעות הרלוונטיות לפי שעון הפשיעה
אמיר דוד:
 בין חמש בבוקר לעשר בבוקר אין כוח וגם אין צורך
אמיר דוד:
 אתה מוזמן לחלוק עליי בהקשרים הללו
אמיר דוד:
 אין פשיעה וכולם ישנים, וזה מהבדיקות היום-יומיות שלנו
אליהו מרידור:
כמה שוהים בלתי חוקיים, שהם בני הרחקה, המינהלת תפסה והעבירה לידי רשות האכיפה?
רפ"ק חן סאו:
אין לי את הנתון הזה
רפ"ק חן סאו:
 אני יכול להגיד שבחודש ספטמבר, בהמשך למהומות, העברנו כמה עשרות לאדון אדלשטיין
אליהו מרידור:
בוא נעזוב את מהומות ספטמבר
אליהו מרידור:
 אני מבקש לדעת האם בהכרח כל שוהה בלתי חוקי שנתפס, והוא בר-הרחקה, לפני שהוא שוחרר הוא הועבר לטיפול רשות האכיפה
אליהו מרידור:
 זה מה שאני מבקש לדעת
יולי יואל אדלשטיין:
כן, בהחלט
יולי יואל אדלשטיין:
 כל נתין זר שמבצע עבירה פלילית, והוא בר-הרחקה, מועבר אלינו
יולי יואל אדלשטיין:
 אנחנו פועלים להרחקתו בהקדם האפשרי
אליהו מרידור:
לא יכול להיווצר מצב שבן אדם נחשד בעבירה כלשהי, ובלי שום קשר לאישוש החשדות כלפיו, כשמסתיים הטיפול בעניינו הוא הועבר אליכם? לא יכול להיות מצב אחר
יולי יואל אדלשטיין:
אלא אם המשטרה, מטעמים שלה, לא העבירה אותו
אליהו מרידור:
זה מה שאני שואל
אליהו מרידור:
 לא שאלתי שאלה אחרת
יולי יואל אדלשטיין:
מבחינתי, אני מקבל כל נתין שהמשטרה - - -
אליהו מרידור:
לכן, השאלה לא מופנית אליך, מר אדלשטיין
אליהו מרידור:
 אני מבקש לדעת מהמינהלת, האם בהכרח כל מי שתושאל ומסתבר שהוא נתין זר, אינו חוקי, בר-הרחקה, האם בהכרח הוא הועבר למינהל האכיפה?
רפ"ק חן סאו:
אני מקווה שהבנתי את השאלה
רפ"ק חן סאו:
 אני אגיד כך, על מנת שיהיה אפשר לכלוא אותו בהליך מינהלי, צריך לעמוד בתנאים מסוימים
רפ"ק חן סאו:
 היכן שעמדנו בתנאים האלה והייתה להליך המינהלי עדיפות על ההליך הפלילי, עשינו את זה
אליהו מרידור:
 אני שואל מה התנאים שצריכים להתקיים
אליהו מרידור:
 אגב, אם אני מציג את זה פחות מדויק, תעזור לי
שפי פז:
אבל זה לא להתעסק במסתננים
שפי פז:
 אתם מדברים עכשיו על אחרים
אליהו מרידור:
חבר'ה, תעצרו
אליהו מרידור:
 אני לא רוצה לדבר רק על המסתננים
שפי פז:
בעיקר
אליהו מרידור:
 אני רוצה לדבר על כולם, על כל הנגעים
קריאה:
מה זה נגעים?
גלעד קריב:
לא נגעים
אליהו מרידור:
נגעים, נגעים
אליהו מרידור:
 זה שבזכותם את במועצה, לא אומר שהם לא נגעים
גלעד קריב:
מבקשי מקלט הם לא נגעים
אליהו מרידור:
בסדר
אליהו מרידור:
 בשבילך הם מבקשי מקלט
אליהו מרידור:
 תארח אותם במקלט שלך
אליהו מרידור:
 בואו נתקדם קדימה
אליהו מרידור:
שקט מכולם, בבקשה
אליהו מרידור:
 אני שואל שאלה, ניידת שלך עברה ונתקלה בבחור שהעלה איזשהו חשד
אליהו מרידור:
 הכול היה בסדר איתו, אפילו באור אדום הוא לא עבר
אליהו מרידור:
 אבל תוך כדי הבדיקה הסתבר שהוא שוהה בלתי חוקי והוא בר-הרחקה
אליהו מרידור:
 האם באותו רגע זאת סיבה מספיק טובה לכך שאתם מארחים לו חברה, עד שהצוות של מר אדלשטיין מגיע לקבל אותו מכם? זאת השאלה היחידה ששאלתי בשמונה-תשע וריאציות
רפ"ק חן סאו:
אני מצטער, אני לא מתחמק מלענות לך
רפ"ק חן סאו:
 מה שתיארת זה לא סצנריו ישים, כי זה לא עובד ככה
רפ"ק חן סאו:
 המושג בר-הרחקה הוא לא מושג קיים
רפ"ק חן סאו:
 כדי שאני אוכל להעביר בן אדם לשימוע ברשות האוכלוסין, צריכה להיות עבירה מסוימת שהוא ביצע
אליהו מרידור:
ואני אומר שהעבירה היא עצם שהותו במדינת ישראל באופן בלתי חוקי
אליהו מרידור:
 זאת העבירה
אליהו מרידור:
 תקשיבו, חברים, אתה מבין - - -
דורון אביטל:
לא הוא אמור לעשות את זה, אלא פקחים של יוסי אדלשטיין
רפ"ק חן סאו:
זה לא תפקידה של המשטרה; זה התפקיד של יחידת עוז
אליהו מרידור:
חברים, אל תסיטו את הדיון
אליהו מרידור:
 גילוי נאות, אני מכיר את התשובה, ועדיין אני שואל כדי שכולנו נפנים
אליהו מרידור:
 כשאנחנו מדברים יותר קל להבין את המשמעות של מה שאנחנו אומרים
אליהו מרידור:
 שוהה בלתי חוקי, שאין מניעת הרחקה לגביו – מהי מניעת הרחקה? מי שקיבל מעמד כלשהו בחסות בית המשפט
אליהו מרידור:
 זאת אומרת, שוהה בלתי חוקי שהגיע מצרפת, הוא בדוקאי
אליהו מרידור:
 זאת אומרת, שוטר במדים, כפי שמוקנה לו בסמכויותיו, עצר אותו לקבל פרטים בשביל לבדוק שהאופניים שהוא נוסע עליהם, לא גנובים
אליהו מרידור:
 מציאות אפשרית? מסתבר שהבן אדם רכש את האופניים במיטב כספו, אבל תוך כדי הבדיקה מסתבר שהוא שוהה בלתי חוקי
אליהו מרידור:
 האם לגישתכם זאת סיבה מספיק טובה להעביר אותו לטיפול מינהלי במינהל האכיפה או לא? זאת השאלה
אליהו מרידור:
 לא שאלתי משהו מעבר לזה
אליהו מרידור:
 רק את זה אני שואל
אמיר דוד:
כידוע לי, ולהבנתי, רק מי שביצע פשע עובר ליוסי ולאנשיו
אמיר דוד:
 אני לא מכיר משהו אחר
שפי פז:
זאת התשובה, וזה בגלל שאין פקחים של רשות ההגירה
אליהו מרידור:
זה לא רלוונטי, זה לא רלוונטי
אליהו מרידור:
 את צודקת שכל עוד שמינהל האכיפה לא מתוקנן ולא מתוקצב, יוסי אדלשטיין לא יגיע בחמש בבוקר ביום שבת עם הרכב שלו, בשביל לאסוף אנשים
אליהו מרידור:
 בסדר? בואו נעזוב את זה בצד
שפי פז:
גם אם תתקשר למשטרה ותגיד שמתחתיך בבניין גרים אנשים שאתה יודע בוודאות שהם שוהים בלתי חוקיים, והם גם עושים רעש בלילה, עדיין זה לא מעניין אותם
אליהו מרידור:
אני מבקש להעביר מכאן לכל גורמי משטרת ישראל הרלוונטיים, שלצד העובדה שאני - - -
הוועדה לביטחון לאומי):
יש גורם שאחראי לחפש את אותם אנשים?
אליהו מרידור:
כן, זה מינהל האכיפה, שכרגע לא מתוקנן מספיק ולא מתוקצב מספיק
אליהו מרידור:
 יוצא שכל מבצע, חשוב ככל שיהיה במשרד הפנים, שדורש כוח אדם מיידי, אותם עובדים של מינהל האכיפה מקבלים צו 8 ומגיעים לבצע את המשימה
אליהו מרידור:
 לדוגמה, כשהשר הנמרץ והמדהים ארבל החליט לתת מענה למצוקת הדרכונים, היה צריך כוח אדם, וכוח האדם הראשון וכמעט היחיד שנווט ונותב לטובת אותה משימה מדהימה, היה אנשי המינהל של יוסי אדלשטיין
גלעד קריב:
אדוני היושב-ראש, אני אשמח להעיר משהו
הוועדה לביטחון לאומי):
הבנתי שיש יחידה שנקראת יחידת עוז, וזה תפקידה
גלעד קריב:
זה לא הדיון הבא?
אליהו מרידור:
הוקם מינהל אכיפה, שנכנס לנעליה של יחידת עוז, והלך לאיבוד
גלעד קריב:
בעיניי, זו דוגמה מצוינת למה שקרה כאן
גלעד קריב:
 ישנה מציאות קשה מאוד בשכונות דרום תל אביב
גלעד קריב:
 המציאות הזאת מורכבת מכמה וכמה גורמים, ואחד מהגורמים הללו קשור בזה, שזה האזור הגיאוגרפי בתל אביב, שבו חי שיעור מאוד מאוד גדול של אוכלוסייה של מהגרי עבודה עם רישיון, בלי רישיון, עם מניעה, בלי מניעה וכו'
גלעד קריב:
 בדיון הזה אנחנו מדברים על הדיון הבא, כשאנחנו לא ממצים את הדיון, לא במה התשומות שהמשטרה, עם כל הפעולות החשובות של הממ"ז יכלה לעשות שם, מה התשומות הנוספות, איך מטפלים בבעיה שהיא אמיתית, קשה וכואבת, של דפוסים עברייניים שמתפתחים בקרב בני נוער, וטיפול
שפי פז:
תנו לנו לדבר
שפי פז:
 אנחנו רוצים לדבר על זה
שפי פז:
 אתה תופס את כל הזמן
גלעד קריב:
אני מצטער, שפי, ורק עוד משפט אחד
גלעד קריב:
 התלמוד הזהיר אותנו מפני צביעות
גלעד קריב:
 אדוני יושב-ראש הוועדה, אתה מניף את הדגל של הבאת עשרות אלפי עובדים זרים בימים אלו למדינת ישראל
גלעד קריב:
 אתה זה שמוביל את זה
גלעד קריב:
 בינתיים אתה לא מצליח
גלעד קריב:
 אתה לא מצליח, אתה לא מצליח
גלעד קריב:
 בינתיים – מה לעשות – שוק הנדל"ן במדינת ישראל - - -
אליהו מרידור:
בסוף אני אצטרך להתייחס למה שאתה אומר
גלעד קריב:
סליחה, זה לא הנושא עכשיו
גלעד קריב:
 תראה, אדוני, יש בעיה לומר שהדגל שלי הוא להביא לפה עוד עשרות אלפי עובדים זרים, שחלק מהם יישארו כאן אחרי שיפקע הרישיון שלהם
גלעד קריב:
 מה אתה חושב? ומצד שני, בדיון אחר לעשות את מה שאתה עושה כאן
גלעד קריב:
 אולי במסגרת המחשבה של מה שאתה אומר, במקום להביא עוד עשרות אלפי עובדים זרים חדשים, בוא נראה אם יש במדינת ישראל עובדים זרים שפקע רישיונם, אבל הם לא הסתבכו בפלילים ופעילות עבריינית
שפי פז:
יאללה, באמת
שפי פז:
 אתה לא מכיר אותם
שפי פז:
 הם לא יעבדו בחקלאות, הם לא עובדים בבניין
גלעד קריב:
אל תטעו
גלעד קריב:
 לא מביאים לבניין
אליהו מרידור:
 אני מבקש לאפשר לחבר הכנסת קריב לסיים את דבריו
אורלי לוינזון סלע:
אני מכירה אותם
אורלי לוינזון סלע:
 דיי, דיי להכתים אוכלוסייה שלמה
אליהו מרידור:
סליחה, אני מבקש לאפשר לחבר הכנסת קריב לסיים את דבריו
שפי פז:
לא משכירים להם ברמת אביב
שפי פז:
 לא משכירים להם
אליהו מרידור:
אני לא זקוק לעזרה מכם
אליהו מרידור:
 אני לא זקוק מכם לעזרה, תודה
גלעד קריב:
בסופו של דבר, לא מנסים להביא לכאן עובדים זרים רק לבניין
גלעד קריב:
 יש פה זרימה מתמדת של מהגרי עבודה ממדינות זרות עם רישיון
גלעד קריב:
 מדינה שרוצה להתמודד עם הבעיות שמדברים עליהן כאן, לא מזרימה כל הזמן אלפי עובדים זרים במגוון רחב של מקצועות
שפי פז:
בשביל לבנות לכם בתים
גלעד קריב:
ואז גם לא עושה שום דבר בתחום ההרחקה
גלעד קריב:
 עוד לא הבנתם שלא מרחיקים אותם, מכיוון שבסופו של דבר הם חלק מהכלכלה הישראלית, ומעלימים מזה עין?
גלעד קריב:
אז בסדר, תמשיכו לבוא לוועדות ולצעוק על רמת אביב, ותתעלמו מהעובדה שלא מוציאים אותם
שפי פז:
הם לא חלק מהכלכלה
אליהו מרידור:
חברים, חברים, שפי, שפי
שפי פז:
 דיי, באמת
דורון אביטל:
הם לוקחים לנו את הכספים - - -
אליהו מרידור:
שפי, שפי
שפי פז:
תן לי לדבר, תן לי לדבר
גלעד קריב:
תסתכלי כמה חברים מהקואליציה נמצאים פה בדיון
גלעד קריב:
 שמענו
גלעד קריב:
 אלה סיסמאות
גלעד קריב:
 איפה כל החברים שלכם מהקואליציה? למה הם לא בדיון הזה?
שפי פז:
- - - תן לי לדבר כבר
אליהו מרידור:
מכיוון שעמדותיי בנושא ידועות, ואני לא מפסיק לבטא אותן בשנה ומעלה האחרונות, חזור ואמור, כרגע  לא אגזול מזמן הדיון החשוב בשביל להשיב לך, אבל אני חייב לך תשובה
אליהו מרידור:
 יכול להיות שעוד היום, אם יהיה זמן
אליהו מרידור:
 גברתי, בבקשה
שולה קשת:
אני ילידת ותושבת שכונת נווה שאנן, יושבת-ראש ועד שכונת שאנן וחברת מועצת עיריית תל אביב-יפו
שולה קשת:
 הייתי איתך בסיור ולא נתת לי לדבר
אליהו מרידור:
הינה, אני נותן לך עכשיו
שולה קשת:
הבטחת לי שתזמין אותי לפה ותיתן לי לדבר
שולה קשת:
 קודם כול, תודה רבה, ותודה רבה על הדיון החשוב הזה
שולה קשת:
 אני רוצה להתחיל ולהגיד שנכון, יש פשיעה
שולה קשת:
 יש פשיעה קשה בדרום תל אביב
שולה קשת:
 מי כמוני יודעת, כמי שנולדה וגדלה שם, שיש פשיעה כבר עשרות שנים
שולה קשת:
 פשיעה נוראית
שולה קשת:
 נשים מפחדות להסתובב בלילות
שולה קשת:
 אני גם מנכ"לית של תנועת אחותי למען נשים בישראל, ויש לנו מרכז בשכונת נווה שאנן
שולה קשת:
 אנחנו בקשר עם הרבה מאוד נשים, והן באמת חוששות להתהלך ברחובות
שולה קשת:
      אני רוצה לומר שהפשיעה במהלך כל השנים, כולל עכשיו, רובה פשיעה תוצרת כחול-לבן
שולה קשת:
בוודאי
אליהו מרידור:
תקשיבי, גברתי
אליהו מרידור:
 שולה, תקשיבי
אליהו מרידור:
 אני ויתרתי על התייחסות מאוד מאוד חשובה שלי לחבר הכנסת קריב, כדי לאפשר ליתר הנוכחים להתבטא, אבל יש אצלי תנאים
אליהו מרידור:
 בשיח מכבד – את עושה את זה מאוד, אבל להיצמד לעובדות ולא להמציא עובדות
אליהו מרידור:
 אם את תמציאי עובדות, אני לא אתן לך אפשרות לדבר
גלעד קריב:
היא לא ממציאה
גלעד קריב:
 אלה הנתונים שראינו במרחב
אליהו מרידור:
אני לא אתן לך אפשרות לדבר
גלעד קריב:
אבל אלה הנתונים
אליהו מרידור:
או שתיצמדי לעובדות, או שתסיימי
גלעד קריב:
אלה העובדות
שולה קשת:
אני יכולה להמשיך?
אליהו מרידור:
רק אם תיצמדי לעובדות
גלעד קריב:
אבל אלה העובדות
גלעד קריב:
 זה מה שראינו ביוני
שפי פז:
מה אתה יודע מה העובדות? למה אתה נותן לה לדבר קודם?
אליהו מרידור:
כי אני מחליט
שולה קשת:
כבוד היושב-ראש, אמרת, ובצדק, שאתה רוצה באמת לראות במבט על כל מיני תופעות שמייצרות פשע או אלימות
שולה קשת:
 אני רוצה להוסיף לזה משהו שלא נאמר כאן
שולה קשת:
 דובר פה על מרכזי המתדון
שולה קשת:
 לגבי זה, אני חייבת לומר שאותם מכורות ומכורים זקוקים לשיקום
שולה קשת:
 כלומר, צריך לסגור את זה, אבל גם לדאוג להם לשיקום
אליהו מרידור:
כמובן, כמובן
שולה קשת:
הם קורבנות שמתבוססים ברחובות
אליהו מרידור:
את זה נחלק לשני חלקים, ואסור אף פעם להתבלבל
אליהו מרידור:
 כל אזרח ישראל זכאי לשיקום, ואנחנו מחויבים לשקם אותו ומבקשים לשקם אותו
אליהו מרידור:
 זה תפקיד מחלקת הרווחה בכל עיר ועיר
אליהו מרידור:
 כל מי שהוא לא אזרח ישראל, אני אשמח לדעת שהוא משוקם בארץ מוצאו, ואני אעזור לו להגיע לשם לשיקום כמה שיותר מהר
דורון אביטל:
כן, ברור
דורון אביטל:
 ועד אז?
שולה קשת:
אני רוצה להעלות לידיעתך ולידיעת כולנו, שזה הפיל באולם הזה
שולה קשת:
 התחנה המרכזית החדשה
שולה קשת:
 כבוד היושב-ראש, זה המוקד של הפשיעה והעבריינות והאלימות כלפי נשים העצום ביותר בישראל
אליהו מרידור:
איך זה קשור?
שולה קשת:
אין דבר כזה
אליהו מרידור:
את רוצה להשליך מנתונים של מסתננים?
שולה קשת:
המקום הזה מייצר פשיעה
אליהו מרידור:
על ידי מי? על ידי מי? שאלתי על ידי מי
שולה קשת:
על ידי כל הפושעים והעבריינים באזור
אליהו מרידור:
 כנראה יש פה בלבול
שולה קשת:
למה בלבול?
אליהו מרידור:
יש פה בלבול
אליהו מרידור:
 אני רוצה לעזור לך, גברתי
שולה קשת:
בבקשה, אני אשמח שתעזור
אליהו מרידור:
הדיון הזה עוסק אך ורק בשוהים זרים במדינת ישראל, עם כל ההשלכות שלהם
שולה קשת:
אז למה הכנסת את נושא המתדון?
אליהו מרידור:
אני אסביר מייד
אליהו מרידור:
 ההתייחסות של הדיון הזה ושל כלל הדיונים אצלי היא אך ורק בנושאים שהם סביב שוהים שהם לא אזרחי מדינת ישראל – פלסטינים, אריתריאים, יפנים
אליהו מרידור:
 כל שוהה, שאין לו תעודת זהות כחולה, עם כל האינטרפרטציות של השהות שלו – פשיעה, רווחה, רפואה וכן הלאה
אליהו מרידור:
 בין חוקיים לבין לא חוקיים
אליהו מרידור:
 אם את רוצה להתייחס לנתוני הפשיעה והשפעותיה בחסות ובתרומת השוהים הזרים, אני אשמח להקשיב
אליהו מרידור:
 אם לא, הסתיים זמן השידור שלך
שולה קשת:
אני רוצה
אליהו מרידור:
יש לך על זה?
שולה קשת:
דקה
אליהו מרידור:
אפילו לא שנייה
אליהו מרידור:
 את יודעת להתייחס לזה או לא?
שולה קשת:
אני תושבת דרום תל אביב
אליהו מרידור:
 כנראה לא רק אני לא שומע טוב
שולה קשת:
למה אתה לא נותן לי לדבר
אליהו מרידור:
כי אני קובע על מה מדברים
שולה קשת:
זה לא נשמע לך בסדר, מה שאני אומרת?
אליהו מרידור:
זה לא עושה עליי רושם
אליהו מרידור:
 גברתי, גברתי
שולה קשת:
אני צריכה לדבר רק על - - -
אליהו מרידור:
רק על זרים, רק על זרים
גלעד קריב:
מה זה רק על זרים?
אליהו מרידור:
זה הדיון, זה הדיון
גלעד קריב:
לא, לא, אבל אם היא אומרת לך שהמניעה והטיפול בפשיעה כוללת מהלכים מסוימים, על מה אתה מדבר? זהו?
אליהו מרידור:
זהו, זהו, הסתיים זמן השידור שלך
אליהו מרידור:
 הסתיים זמן השידור
גלעד קריב:
איזו בושה
גלעד קריב:
 חוסר כבוד בולט לנבחרי ציבור ברמה המקומית
שולה קשת:
אני רוצה להוסיף משפט אחד
שולה קשת:
 משפט אחד ממש
גלעד קריב:
העיקר שהליכוד מריץ רשימה בתל אביב
שפי פז:
הופה, הופה, הופה
שולה קשת:
אני נציגת הציבור
שפי פז:
- - -
שולה קשת:
אני נציגת דרום תל אביב
אליהו מרידור:
את מוזמנת להגיע לישיבת המועצה אצל חולדאי, ולבטא את מאווייך ותפיסות העולם שלך
שולה קשת:
אני רוצה לומר שהרבה מאוד שכנים ושכנות שלי, מכלל הקהילות הזרות, אנשים מדהימים ברובם, ודיי ללכלך עליהם
שפי פז:
יופי, יופי
אליהו מרידור:
את בקריאה ראשונה
שולה קשת:
בושה וחרפה
אליהו מרידור:
את בקריאה שנייה
שולה קשת:
באתם לשפר את המצב או לייצר דמוניזציה למבקשי מקלט?
אליהו מרידור:
את בקריאה שלישית
אליהו מרידור:
 החוצה, בבקשה
אליהו מרידור:
 תוציאו אותה החוצה מייד
שולה קשת:
אני יוצאת
אליהו מרידור:
מייד, מייד
שולה קשת:
גם לי אין פה רשות דיבור
אליהו מרידור:
החוצה
שולה קשת:
אין בעיה, אני יוצאת
שולה קשת:
אני את שלי אמרתי, ואני אמשיך להגיד בלי פחד
אליהו מרידור:
לא פה, לא פה
דורון אביטל:
תעברי לאחד הקיבוצים, תגידי מה שאת רוצה
שולה קשת:
בכל מקום
אליהו מרידור:
אני קובע מה מדברים פה
אליהו מרידור:
אני קובע באיזה נושאים דנים כאן
שפי פז:
יאללה, צאי כבר
שפי פז:
 את מפריעה
אליהו מרידור:
ועכשיו גם חבר הכנסת פוגל
שולה קשת:
אני יוצאת, שנייה
אליהו מרידור:
אז יאללה, נו, תזדרזי
אורלי לוינזון סלע:
חבל מאוד שהדיון מתנהל כך
אורלי לוינזון סלע:
 אנחנו בוחרים לצאת יחד עם שולה קשת, אחרי שהשתיקו אותה
אליהו מרידור:
      (מחיאות כפיים באולם)
אליהו מרידור:
לא למחוא כפיים
אליהו מרידור:
 אני לא מוחא כפיים
דורון אביטל:
אנחנו גם נשמח שתצאו - - - כל הארגונים האלה שמקבלים כסף - - -
אליהו מרידור:
לעצור את זה כאן מייד
אליהו מרידור:
 לעצור את זה כאן מייד
אליהו מרידור:
 מה זה הדבר הזה? פרופגנדה פוליטית תעשי במועצת העיר, לא פה
גלעד קריב:
זאת פרופגנדה פוליטית? היא מייצגת ציבור כמו שאחרים מייצגים - - -
אליהו מרידור:
היא מייצגת ציבור שבלעדיו היא לא חברת מועצה
גלעד קריב:
על מה אתה מדבר?
אליהו מרידור:
אני מזמין אותך לבדוק נתונים מספריים
גלעד קריב:
על מה אתה מדבר? תבדוק אתה את התוצאות שם בדרום תל אביב
אליהו מרידור:
הוועדה מבקשת להמשיך את הדיון
אליהו מרידור:
 בבקשה, שפי פז
גלעד קריב:
מי שעושה פרופגנדה פוליטית זה אתה
חיים אורון:
סליחה, כבוד יושבי-הראש, אני ממש מבקש להתחשב - - -
אליהו מרידור:
מי אדוני?
חיים אורון:
אני נציג עיריית תל אביב
אליהו מרידור:
תכף אנחנו מגיעים אליך
אליהו מרידור:
 אתה גם רוצה לצאת?
חיים אורון:
לא רציתי לצעוק כמו שולה, אבל גם אנחנו נמצאים שבוע לפני בחירות
חיים אורון:
 עזבנו הכול כי הדיון מאוד מאוד חשוב לנו, ואני אשמח אם אוכל לדבר
אליהו מרידור:
 אתה רשום הבא בתור
אליהו מרידור:
      לפני שאת מדברת
אליהו מרידור:
 באופן נעים, שיח מכבד ולא מתלהם
שפי פז:
מאוד מאוד מכבד
אליהו מרידור:
ענייני
אליהו מרידור:
 תדברי בבקשה רק על מה שלא דיברו עד עכשיו, ותעסקי אך ורק בנושא שוהים זרים
שפי פז:
ברור
שפי פז:
 קודם כול ולפני הכול אני רוצה להגיד תודה לאמיר, כי באמת הם עושים עבודה מסוג שאנחנו כבר לא זוכרים הרבה הרבה שנים
שפי פז:
 אני רוצה לדבר על נושא שלא אוהבים לדבר עליו, ואמיר אמר עליו כמה מילים
שפי פז:
 אני רוצה להרחיב
שפי פז:
 זאת הבעיה העיקרית של דרום תל אביב היום, והיא הדור השני
קריאה:
מזל שלשפי נתנו לדבר
שפי פז:
בטח
דורון אביטל:
לכי תבכי בקיבוץ
שפי פז:
הנוער והילדים
שפי פז:
 אין מספרים באמת, כלומר המספרים נעים בין 8,000 ל-10,000 ילדים ונוער, ובכל שנה נולדים עוד כ-1,000
שפי פז:
 התרענו על זה
אמיר דוד:
אני חייב להגיד שזה לא מדויק
שפי פז:
אנחנו התרענו על זה לפני המון המון שנים
שפי פז:
 אמרנו שהדור הבא הולך לגדול, ותהיה פה צרה צרורה, והתשובה שנתנו לנו האנשים האלה שעכשיו יצאו מפה, הם קראו לנו גזענים
שפי פז:
 בוא נדבר קצת על מה שקורה עם הנוער והילדים
שפי פז:
 כשאני מדברת על נוער וילדים, אני מתכוונת לילדים מגיל 7-6
שפי פז:
 הילדים האלה, ותעיד על זה המשטרה, מסתובבים ברחובות בכנופיות
שפי פז:
 הילדים האלה מבצעים פשעי שנאה, אין לי מילה אחרת להגיד על זה
שפי פז:
 הם מיידים אבנים על אנשים, הם עוצרים רכבים, תופסים צומת בשכונה – 30, 40, 50
ד"ר ברהנה הגוס:
בשביל שיעשו את זה, את מסתובבת עם מצלמות ואת מקליטה אותם
שפי פז:
אני לא מסתובבת בכלל עם מצלמות, אחרים מצלמים בשבילי
ד"ר ברהנה הגוס:
את הודפת ילדים ואת משדלת אותם להגיד ככה
דורון אביטל:
הילדים האלה עושים חיסולים ממוקדים בבתי ספר
שפי פז:
אתה מוכן להשתיק אותו? פה הוא לא ייקח ממני את זכות הדיבור
שפי פז:
 אני לא מצלמת
שפי פז:
 כל השכנים וכל התושבים שולחים לי תמונות
אליהו מרידור:
את לא צריכה לצלם, אני מכיר את המציאות
שפי פז:
אני הכנתי סרטון של דקה וחצי של ילדים שזורקים אבנים ומקללים
שפי פז:
 לצערי, היועץ המשפטי של הוועדה לא הרשה להקרין את זה
שפי פז:
 אני אעלה את זה בטוויטר ובפייסבוק, וכל מי שירצה יוכל לראות
אליהו מרידור:
להבא, אני מבקש בדיון הרלוונטי, תדאגי להביא את זה, אבל תדאגי לפני כן לטשטש
שפי פז:
אמרו לי שגם טשטוש אסור
ד"ר ברהנה הגוס:
מותר לה לצלם ולרדוף ילדים, בשביל להביא את זה לוועדה?
שפי פז:
כן, מותר לי
שפי פז:
 לך למשטרה אם לא טוב לך
שפי פז:
      אנחנו מדברים על כנופיות של ילדים
שפי פז:
 הם מסתובבים בחבורות מ-10 עד 50-40
שפי פז:
 ילדים מגיל שש עד 12, 14 ו-16
שפי פז:
 הם מטילים טרור על השכונה, ואתם פשוט לא מבינים
שפי פז:
 הם עוקרים רמזורים, הם נכנסים למקלטים ועושים בהם ונדליזם, הם זורקים אבנים על חלונות, הם עוצרים רכבים וקופצים עליהם
שפי פז:
 אני כבר לא מדברת על זה שהם נוסעים באוטובוסים בחינם
אליהו מרידור:
איך בחינם?
שפי פז:
הם עולים ולא משלמים
דורון אביטל:
הם לא משלמים
אליהו מרידור:
את זה אני לא מכיר
דורון אביטל:
זה חלק מהדברים שאמיר מטפל בהם
שפי פז:
הייתי בסיור בשכונה עם המג"ב, ודיבר איתנו בחור שהוא שמאל-שמאל רדיקלי
שפי פז:
 בטח מצביע לשולה
שפי פז:
 הוא אמר, במילים שלו, שפירא זה אזור מוכה אסון
שפי פז:
 השמאלנים של השכונה, כל אלה שכל הזמן חיבקו אותם, אהבו אותם וליטפו אותם באים לפגישות עם המשטרה ובוכים שאי-אפשר לחיות בשכונה
שפי פז:
 שהילדים שלהם פוחדים להסתובב
שפי פז:
 יש פה טרור של ילדים
שפי פז:
 אני אומרת את זה בהכרה מלאה במילים שאני משתמשת